《野江为舒国裳父作》
明代·郑善夫

徐稚藏身在，南州卧不妨。经年歌白石，乘月下沧浪。

江抱洪都府，堂开辋口庄。蓝田种有玉，磻水钓惟璜。

会见蛟龙起，俄惊鹳鹤翔。无由相高志，把赠芰荷裳。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。